**רבן יוחנן בן זכאי**

**מצור על ירושלים**

מחנה 1

האם להיכנע ולעזוב את ירושלים? לעולם לא!! בירושלים שוכן בית המקדש, בירושלים נמצא בית המלך ועוד 480 בית מדרש ותלמודי תורה. לעולם לא נעזוב את ירושלים!! נכון שהמצור כבד והרעב גובר מיום ליום אך משמעות הכניעה לרומים ולמלך אספסינוס היא הודאה בהפסד.

כל יום אספסינוס וחייליו הורגים אל מול עינינו את השבויים היהודים שהם תפסו, הרומים רוצים לשבור את רוחנו- לא נתן להם להצליח! לא ניפול בשבי- לא נהיה לעבדים ולשפחות של הרומים.

כשם שניצחנו בעבר את היוונים, ננצח גם הפעם את הרומים. רק לא להתייאש!

אסור להחליש את רוח העם, יש לנו סיכוי לנצח את הרומים, ה' עמנו. יהודי שרוצה לצאת מירושלים הוא בוגד שמחליש את התושבים בירושלים כולה. צריך להתכונן למלחמה ברומים ולהאמין שננצח.

**רבן יוחנן בן זכאי**

**מצור על ירושלים**

מחנה 2

אנשי ירושלים רעבים ללחם. אנשים רעבים וחלשים לא יכולים להילחם בחייליו המאומנים של אספסינוס הרומי.

אם ננסה להילחם ברומים, כולנו נהרג, כל תלמידי החכמים שבירושלים ימותו, בית המקדש יחרב ועם ישראל לא יוכל להשתקם מהאסון הנורא. אין ברירה, חייבים ללכת לאספסינוס, המנהיג הרומי ולבקש ממנו להציל חלק מהעם, אולי הוא יסכים שלא להרוג את החכמים, כך נוכל לברוח לעיר אחרת ולהקים בה בית מדרש חדש. ירושלים לצערנו כבר אבודה... עלינו לפחות להציל את התורה.